สวัสดีค่ะ หนูเป็นผื่นคันมาปีกว่าแล้วค่ะ ตอนแรกจะขึ้นจุดเล็กๆแล้วขยายใหญ่ขึ้น ตอนนี้ประมาณ3-4ซม.แล้วค่ะ ไม่ได้ลามเร็วแต่ค่อยๆลามค่ะ จะคันเวลาโดนแดด หรืออากาศร้อน ถ้าไม่โดนแดดหรืออากาศไม่ร้อนจัดจะไม่คันค่ะ เคยถามเภสัชกรก็บอกว่าเป็นแค่ผื่นคันธรรมดาและให้ยามาทา แต่ไม่เคยหายเลยค่ะไม่ยุบลงด้วนไม่ดีขึ้น เพียงแค่ลามช้าแค่นั้น หนูเป็นคนขายของค่ะต้องนั่งกลางแดดและในร่มเป็นเวลา10ชม.ต่อวัน เป็นอะไรคะ แล้วต้องรักษายังไง
สวัสดีค่ะ ผื่นคันเป็นจุดเล็กๆที่กล่าวมาบริเวณแขนนั้น มีสาเหตุได้หลายอย่างค่ะ แต่หากสัมพันธ์กับการสัมผัสการความร้อน การโดนแดดนั้น ก็อาจจะเกี่ยวกับ ผดร้อน ผื่นแพ้แสง(แต่พบได้น้อย มักมีลักษณะจำเพาะ) โรคอื่นๆที่เจอได้บ่อยเช่นกัน เช่นผื่นผิวหนังอักเสบแบบภูมิแพ้ ผื่นแพ้สัมผัสเช่นแพ้สารกันเสีย น้ำหอมในผลิตภัณฑ์ส่วนตัวที่ใช้ตามร่างกาย ผื่นจากการถูกแมลงกัด ลมพิษเรื้อรัง เป็นต้นซึ่งการให้ได้การวินิจฉัยแน่ชัด จำเป็นต้องเห็นทั้งลักษณะผื่น การกระจายตัวของผื่น ร่วมด้วย ถ้าสงสัยเรื่องผื่นแพ้แสง แพทย์อาจส่งทดสอบแสงเพื่อยืนยันการวินิจฉัยต่อไปเบื้องต้นพยายามหลบเลี่ยงแสงแดดให้มากที่สุดก่อน ทาครีมกันแดด ใส่เสื้อแขนยาว ใส่หมวก พยายามนั่งในที่ร่ม ทาครีมให้ความชุ่มชื้นได้ ถ้าคันมาก กินยาแก้คันเพื่อบรรเทาอาการได้ก่อน